Regering neem MRK hof toe oor gelykheidsverslag - Maroela Media
Solidariteit het buite die hof bekend gemaak dat hy ook gevoeg is tot die aansoek om die SAMRK se gelykheidsverslag by die hooggeregshof te hersien. Die regering het reeds stukke by die hof ingedien.
Solidariteit het ook aangekondig dat hy die hersieningsaansoek in die hooggeregshof gaan opponeer.
Die arbeidshof in Johannesburg het vandag ŉ aansoek van Solidariteit aangehoor dat die gelykheidsverslag se bevindings afgedwing moet word. Die regering argumenteer hulle is nie gebonde aan die verslag nie, maar wil nou die verslag na ŉ ander hof neem om dit te hersien.
Volgens Solidariteit sal dit artikel 9-instellings irrelevant maak indien hul aanbevelings geïgnoreer kan word.
Die SAMRK se gelykheidsverslag het bevind dat sekere dele van die Wet op Gelyke Indiensneming nie aan die Grondwet en internasionale konvensies voldoen nie. Die SAMRK het ook aanbeveel dat die regering binne ses maande na die verskyning van die verslag moet verslag doen oor hoe die Wet op Gelyke Indiensneming verander gaan word.
“Ons is verstom dat die regering in die arbeidshof argumenteer dat hy nie gebonde is aan die SAMRK se verslag nie, maar terselfdertyd bring die regering ŉ aansoek in die hooggeregshof dat die bevindinge en aanbevelings daarvan nietig verklaar word,” het dr. Dirk Hermann, bestuurshoof van Solidariteit, gesê.
“Die regering het 60 dae gehad om op die verslag te reageer. Dit is nou 18 maande later. Die regering het sy reg op hersiening verloor. Solidariteit gaan die hersieningsaansoek beslis teenstaan.”
In sy Gelykheidsverslag het die SAMRK aanbeveel dat die Wet op Gelyke Indiensneming gewysig moet word en dat die regering binne ses maande na die uitreiking van die verslag terugvoering moes gee oor hoe die wet verander gaan word.
Die aanbeveling lees soos volg: “Daar word gevolglik aanbeveel dat die Wet gewysig word om meer genuanseerde groepe op grond van behoefte en met inagneming van sosiale en ekonomiese aanwysers te teiken en dat die regering binne ses maande ná die uitreiking van die Gelykheidsverslag aan die SAMRK verslag doen oor die stappe wat geneem is, of wat hy beoog om te neem ten einde die Wet te wysig.”
Die verslag beveel voorts aan: “Die Wet moet verder gewysig word om terug te keer na ŉ posisie waar oorweging van ŉ streek se ekonomies aktiewe bevolking in verhouding tot verteenwoordigende vlakke verpligtend en nie diskresionêr is nie.”
Die regering moet ook “vasstel of, en hoe die Wet gewysig kan word om ŉ kwalitatiewe en ŉ konteks-sensitiewe vasstelling van behoefte te vereis wanneer regstelaksieplanne geïmplementeer word.”
Die Gelykheidsverslag stel dit dat “die definisie van aangewese groepe in die Wet op Gelyke Indiensneming nie voldoen aan grondwetlike of internasionale regsverpligtinge nie”.
Die verslag van die SAMRK volg op aanbevelings van die Verenigde Nasies se komitee vir die uitskakeling van alle vorme van rassediskriminasie (CERD) wat skerp kritiek op Suid-Afrika se stelsel van rassediskriminasie gelewer het
Die aanbevelings van die VN-komitee volg nadat die departement van justisie en Solidariteit in 2016 voorleggings aan dié komitee in Genève gedoen het. Solidariteit het daarna ook ŉ petisie by die SAMRK ingedien waarin gevra is dat Suid-Afrika se voldoening aan internasionale vereistes ondersoek word.
Volgens Hermann is die kern van die SAMRK-verslag dat regstellende aksie meer genuanseerd toegepas moet word; dat behoefte en sosio-ekonomiese aanduiders in ag geneem moet word; en dat die manier waarop regstellende aksie tans toegepas word, aanleiding gee tot ŉ praktyk van rassekwotas.
Die Gelykheidsverslag meld: “Die definisie van aangewese groepe in die Wet op Gelyke Indiensneming voldoen nie aan grondwetlike of internasionale regsverpligtinge nie.”
In hoofstuk 1 van die SAMRK-verslag word aangedui dat “spesiale maatreëls tans nie in ooreenstemming met grondwetlike doelstellings is nie. Waar spesiale maatreëls nie op grond van behoefte en met inagneming van sosio-ekonomiese faktore ingestel word nie, kan die maatreëls nie substantiewe gelykheid bewerkstelling nie.”
Die SAMRK neem verder daarvan kennis dat ŉ konteks-sensitiewe benadering dus in ooreenstemming is met die vereistes wat CERD vir spesiale maatreëls stel.
“Die regering het nog geen wysigings aan die Wet op Gelyke Indiensneming aangebring nie ten spyte daarvan dat die land se menseregtewaghond bevind het dat ŉ ongenuanseerde rassebenadering ongrondwetlik is. Om 18 maande te wag en dan ŉ hersieningsaansoek te bring, is minagtend teenoor ŉ instelling wat deur die Grondwet ingestel is, en minag ook die Grondwet self,” het Hermann verduidelik.
Die grondwethof het dit al by ŉ vorige geleentheid duidelik gemaak dat artikel 9-instellings van die Grondwet nie sonder tande behoort te wees nie. In ŉ onlangse uitspraak van die grondwethof is bevind dat daar van artikel 9-instellings verwag kan word om onafhanklik, en slegs aan die Grondwet en die reg onderworpe te wees. Toe die grondwethof byvoorbeeld moes beslis oor die magte van die openbare beskermer, ook ŉ artikel 9-instelling, het die hof soos volg bevind: “Geen besluit wat in die Grondwet of die reg gesetel is, mag verontagsaam word sonder dat beroep op ŉ geregshof gedoen is nie.”
Die grondwethof het voorts bevind dat die vraag of ŉ artikel 9-instelling onpartydig is, al dan nie, irrelevant sou wees as die uitvoering van die besluite wat die instelling neem aan die genade oorgelaat word van diegene teen wie die besluite geneem is, het Hermann bygevoeg.
Ek het net een boodskap vir die regering “Maar Hy het hulle gedagtes geken en vir hulle gesê: “Elke koninkryk wat onderling verdeeld is, gaan te gronde, en ’n huisgesin wat onderling verdeeld is, spat uitmekaar.” Lukas 11:17 (Die Bybel Nuwe Vertaling, (Suid–Afrika: Bybelgenootskap Van Suid–Afrika) 1983.
Skurweberg….en die waarheid maak jou vry…ons bid oor die saak
Die ANC leiers praat altyd van ‘ons mense’ …. wat WIT MENSE uitsluit.
Daarom is dit verstaanbaar dat hulle (ANC Regime) die MRK se verslag oor rassekwotas wil laat hersien.
Want in hulle oë is WIT MENSE nie mense nie ….? ….. en het daarom ook nie regte nie?
In hulle verwronge siening is : ..”all animals equal … but some are more equal…”
‘Sonde teen die mensdom!’
Hoekom raak die VF nie by hierdie hofsaak betrokke nie? Dis mos n gulde geleentheid vir “slaan terug” deur regstellende aksie teen te staan. Help nie ek vra die VF direk nie. Ek het al geleer hulle beantwoord nie epos navrae nie. Maar kom verkiesingstyd, dan verwag hulle ek moet vir hulle stem.
Die VF+ het die plot al 25 jaar gelede verloor.
Die a en see se hersienings-aansoek is soos mostert na die maal! Die klok vir die laaste rondte het 18 maande gelede al gelui, maar hul wil nou in die kryt klim vir die geveg!!! AL wat nou nog moet gebeur, is dat hul hulself moet uitslaan!!!! He-he!
Wel, aangesien die DA ook nie hulself daarby sal betrek nie, en as jy betrokkenheid as oorweging ag wanneer jy besluit vir wie om te stem, sal jy dan maar moet besluit of jy VF gaan stem of op die draad gaan sit. As ek alles in die skaal gooi sak die skaal so sterk aan die VF se kant dat ek my nie ophou met ditjies en datjies nie maar die VF sal my stem kry.
…en nee, jy oordryf wanneer jy sê hulle verwag dat jy vir hulle moet stem. Hulle hoop bloot dat elkeen nie die buurman sal vra vir wie om te stem nie maar na gelang van eie gewete sal stem. Stem soos jou inbors jou roep om te stem.
Ek stem met jou saam Willie- het ook al eposse gestuur, en geen terugvoer gekry nie. Daar is net GEEN Party vandag wat vir ALMAL staan nie. Dis hoekom ek 1 groot streep trek as ek gaan stem. Niemand is die moeite werd om voor te stem nie.
Die ANC-regering stel die MRK aan en betaal hulle salarisse. So die MRK bestaan hoogs waarskynlik uit ANC-lede en ANC-gesindes. Die hof waar die MRK verhoor gaan word, word ook deur die ANC-regering beheer.
So eintlik kla die ANC die ANC by die ANC aan. Iets maak nie sin nie.
Magda al wat ek kan sê op jou streep trekkery is.Moenie n dwaas antwoord volgens sy dwaasheid nie anders word jy net soos hy.
Jaco dit beaam die sirkus.
Apartheid onder die dekmantel. Nou praat hulle so deurmekaar hulle weet self nie tot watter mate hulle die diskriminasie wil toepas. Onmenslik. Skrap rassisme!
F V + moet net in gedagte hou hy is besig om ons as sy kiesers in die steek te laat. Die dag van afrekening kom. Hul is heeltemal te veel onbetrokke in omstandighede wat duidelik n noodtoestand vir die volk is. Nou is die tyd dat daar geywer moet vir eenheid met burgerlike liggame Wees gewaarsku jul geloofwaardigheid is ernstig aan die taan.
Ons hoop dat daar ‘n soort van vergoeding wag vir al die jare se diskriminasie teen sekere ras groepe. Ons was vir meer as 25 jaar tenagekom. Daar moet definitief na gekyk word. Geen werk, geen pensioen, geen medies ens.
Ons soek ook nou gratis huise, medies, pensioen en vergoedingspakket. Solidariteit dit is julle volgende stap asb.
Ek glo nie daar iets positief hiervan gaan kom nie. Daar sou darem ‘n moontlike toekoms … let wel moontlik…vir ons kinders gewees het maar as hulle nou die pad vat, is ek die laaste om hulle te stop..nog te meer as hulle in die medici werk!
Solidaiteit se argument dat Artikel 9 instellings irrelevant sou wees indien hul aanbevelings geignoreer kan word. Die vraag is of Artikel 9 instellings en die hele Grondwet vir alle praktiese doeleindes nie alreeds irrelevant is nie. Die regering ignoreer immers die Grondwet soos dit hulle pas.
Bosman · 4 weke gelede
Willie jy stem seker vir die anc hou op om jou eie mense sleg te maak almal probeer veg teen die reus kom ons staan eerder saam
Bosman, ek maak niemand sleg nie. Ek het al n paar keer vir die VF vrae via epos gevra. Wag nog steeds vir antwoorde. Maar as jy dink dis sleg maak om feite te noem, dan is dit reg met my.
Ramaposa en sy anc regering praat van versoening en saamwerk maar weier om diskriminerende wetgewing wat teen wit minderhede is te skrap en as n organisasie soos die MRK dit aanbeveel dan staan hulle dit teen in die howe, waar is Pieter Groenewald hoekom baklei hy nie saam met mnr Herman nie.
Hulle het die land tot in die af grond in best hulle sal dit nooit erken nie hulle sal alles doen om ons blankes daar uit te hou los die klomp hulle weet mos als dit is hoekom als in hulle maai in is
Die probleem in SA is die feit dat ons nie leiers het nie ,ek het DA gestem en geen resultate gesien nie nou vir die VF+ en ek sien nog steeds niks gebeur nie ,bly Dr Groenewald in SA of kom hy net hiernatoe vir n verkiesing ,Ek soek aksie hy begin onderhandeling vir die minderhede,hy pak die diskriminerende wetgewing teen wit kinders aan en hy begin n leier in die ware sin wees vir sy kiesers of ek stem nie weer,die tyd van terugsit en n vet salaris verdien is verby.
Dit is goed dat diskriminasie reggestel word. Die skade wat egter reeds deur regstellende aksie, inteendeel die hele transformasie agenda aangerig is, kan nie herstel word nie, omrede daardie sosialistiese idees nou wortel geskied het en gevestig is. Dit is soos staatskaping, die skade is gedoen en die herstel van die staatskaping skade rig net nog groter skade aan. Suid Afrikaners sit met die gebakte pere en gaan daarmee moet saamleef en die prys daarvoor betaal tot in lente van dae, omrede dit nooit toegelaat moes gewees het nie, dit moes verhoed gewees het, maar dit was nie, want die opposisie beskik nie oor die vermoe om ANC skade te verhoed nie, maar slegs om daarop te reageer, presies soos nou in hierdie geval. Dit is een van die hoofredes waarom mense wie kan emigreer nie twee keer daaroor moet dink nie.
Kom ons wees nou eerlik met mekaar. Die (ANC) regering maak net voorsiening vir hul eie mense. Die Blanke moet uitgewerk word. Kyk maar na die negatiewe uitsprake van die EFF en BLF. Die regering doen niks daaraan nie. Maar laat een van die Blanke groepe iets verkeerd doen of sê, dan breek die hel los.
N diktatuur…Die klomp dink hulself verhewe bo enige wette en regte..Tipies autokratiese houding en so n tipiese verwagte reaksie van die CancER!
Die rede hoekom die regering eers na 18 maande gereageer het op die MRK verslag is eintlik eenvoudig. Die hele spul moes gaan vir aandklasse om die termes van die MRK te kan verstaan. Eenmaal n idioot, altyd een. Rassekwotas, veral in die werkplek het en sal nooit werk nie. Onbevoegdheid van enige aard kan vining en maklik uitgeken word.
Nog ‘n rede hoekom ek die sogenaamde Springbokke nie ondersteun nie, al sinds 1994. Ek kan nie die een oomblik die anc se span(keuses) ondersteun en die volgende oomblik blou moord skreeu oor bee en transformasie nie! Vir my is dit enige span behalwe die sogenaamde Springbokke! Go All Blacks!!
MRK was nog altyd n grap. ANC kaders natuurlik
Wie is die INDIVIDU (in die regering) wat die MRK se uitspraak wil laat hersien? Daardie ANC rassis moet nie toegelaat word anoniem weg te kruip agter die “regering” nie.
“Name and shame!” … die individu!
99, 999 % van die ANC is bewusteloos … en het geen benul van wat hier gebeur nie.